लोककलाओं में वृक्षों, पौधों, फूलों आदि का चित्रांकन भी किया जाता है। विविध वृक्षों को चित्रित किया जाता है साथ ही विविध फूलों को भी दर्शाया जाता है किन्तु विशेष रूप से कमल के फूल का चित्रांकन महत्वपूर्ण स्थान रखता है। बुन्देलखण्ड क्षेत्र में लगभग प्रत्येक भूमि-भित्ति आलेखन में कमल के फूल का चित्रांकन अवश्य ही किया जाता है। कमल को निर्लिप्तता का द्योतक माना जाता है और इसी कारण से प्रत्येक आलेखन में इसको स्थान दिया जाता है। इसके अलावा आलेखन में वृक्षों का सांकेतिक चित्रण भी किया जाता है।